**Godišnji plan i program rada Centra za odgoj i obrazovanje „Šubićevac“ za 2019. godinu**

**SADRŽAJ**

1. Osnovni podaci o Centru za odgoj i obrazovanje „Šubićevac“

2. Uvjeti prostora i opreme

3. Struktura i broj zaposlenih radnika po odjelima

4. Struktura i broj korisnika po vrsti usluga

5. Stručna tijela

6. Organizacija svakodnevnog života korisnika na boravku i smještaju

7. Plan i program rada odjela smještaja i izvaninstitucijskih socijalnih usluga

8. Plan i program rada odjela njege i brige o zdravlju

9. Plan i program rada odjela pomoćno – tehničkih poslova

10. Plan usavršavanja stručnih radnika

11. Način suradnje s lokalnom zajednicom i ostalim ustanovama

12. Postupak donošenja Godišnjeg plana i programa rada

1. **OSNOVNI PODACI O CENTRU ZA ODGOJ I OBRAZOVANJE "ŠUBIĆEVAC"**

Naziv ustanove: Centar za odgoj i obrazovanje "Šubićevac"

Adresa: Bana Josipa Jelačića 4, 22000 Šibenik

Osnivač: Republika Hrvatska

Početak rada ustanove: 1. veljače 1967. godine.

Centar za odgoj i obrazovanje „Šubićevac“ (u daljnjem tekstu „Centar“) dom je socijalne skrbi koji djeci s teškoćama u razvoju i odraslim osobama s invaliditetom pruža sljedeće usluge: uslugu smještaja, uslugu poludnevnog boravka, uslugu cjelodnevnog boravka, uslugu organiziranog stanovanja uz sveobuhvatnu podršku, uslugu individualne psihosocijalne podrške,

uslugu grupne psihosocijalne podrške, uslugu rane intervencije, uslugu pomoći pri uključivanju u programe odgoja i obrazovanja (integracija) i uslugu savjetovanja.

Centar, uz djelatnost socijalne skrbi obavlja i djelatnost obrazovanja.

U Centru se nalazi 180 korisnika.

1. **UVJETI PROSTORA I OPREME**

**PROSTOR**

Kvadratura objekta: 4000 m²

**Podrum**

Praonica i prostor za glačanje rublja površine 113 m²

**Prizemlje**

Kabinet za radnu terapiju površine 20 m²

Kabinet za kineziterapiju površine 30 m²

Soba za senzornu integraciju površine 42 m²

Radionica kućnog majstora površine 18 m²

Ambulanta i stacionar površine 20 m²

Kuhinja površine 255 m²

Blagovaonica površine 189 m²

**Prvi kat**

1 dnevni boravak površine 21m²

Kuhinja površine 21 m²

Prostor za njegovateljice površine 21m²

Ured računovodstva površine 21 m²

Ured ravnateljice površine 17 m²

Ured socijalnog radnika 18 m²

Soba za kopiranje površine 6 m²

Soba povjerenika zaštite na radu površine 6 m²

Računovodstvena arhiva površine 3 m²

Sanitarni čvorovi površine 6 m²

Sanitarni čvor za invalide površine 6 m²

**Drugi kat**

Snoezelen soba površine 21 m².

Kabinet za glazbenu terapiju površine 21 m²

Kabinet za fizikalnu terapiju površine 21 m²

Kabinet logoterapije površine 21 m²

3 dnevna boravka površine 21 m²

6 kabineta za edukacijsko-rehabilitacijsku terapiju 21 m²

2 kabineta za neurofeedback metodu površine 21 m²

Ured psihologa površine 21 m²

Ured voditelja odjela površine 21 m²

Ured ekonoma-skladištara površine 21 m²

2 spavaonice površine 21 m²

Garderoba površine 21 m²

Skladište površine 15 m²

Kuhinja površine 21m²

Sanitarni čvor površine 6 m²

Čekaonica za roditelje površine 6 m²

**Treći kat**

12 spavaonica površine 21 m²

Soba za medicinsku sestru površine 21 m²

Skladište pelena, ručnika, posteljine i donjeg rublja površine 12 m²

Sanitarni čvorovi površine 6 m²

Soba za arhivu površine 21 m²

**Baraka**

Drvena baraka površine 150 m2 (prostor je namijenjen radnim aktivnostima za odrasle korisnike na poludnevnom i cjelodnevnom boravku).

**Vanjski prostor**

Dvorište površine 1410 m².

**OPREMA**

**Podrum**

Oprema praonice i prostora za glačanje rublja: 3 police, 8 stolica, 3 šivaća stroja, 3 stola, 2 mala stola, 2 klupe za sjedenje, 4 perilice za rublje, ormar, vatrogasni aparat, stol za peglanje, ručna kolica.

**Prizemlje**

Oprema kabineta za radnu terapiju: računalo, printer, ormar, 4 stola, 9 stolica, kauč, regal, ogledalo.

Oprema kabineta za kineziterapiju: 2 strunjače, 6 švedskih ljestava, 2 koša za košarku, 4 grbače, veslački ergometar, švedska klupa, pokretna traka, male švedske ljestve, 4 gimnastička obruča, 5 štapova za vježbanje.

Oprema sobe za senzornu integraciju: vibroakustična ležaljka s glazbenom linijom, 6 velikih puzzli s ogledalom, 4 taktilne staze-valjčići, zid za slobodno penjanje, 10 uža, tunel s valjkom za povlačenje, trampolin, balansna daska s ručkama, viseća njihalica, komplet za motoriku, 2 kosine-psa, 2 stepenice-žapca, 2 vala-mace, set za motoriku-lopoči, taktilni diskovi, 4 strunjače, viseća njihalica, 2 loptice za bazen, balen kvadratni, veliki jastuk, veliki lijevak, 2 prolirne ovalne lopte, baby lopta, 6 motoričkih lopti, zidna igra tetrolino, 3 vodene kugle, 5 kvadrata likvi.

Oprema radionice kućnog majstora: 5 stolova, 6 stolica, aparat za varenje, bušilica, ormar.

Oprema ambulante i stacionara: bojler, ormar za lijekove, ormarić za kartone, kolica za lijekove, ležaj, 2 stolice, računalo, printer.

Oprema kuhinje: perilica suđa, friteza, kiper, konektomat, električni kotao, plinski štednjak, 3 električna štednjaka, 5 frižidera, 2 škrinje, ormar za čuvanje pribora i sredstava za pranje, police-regal, 4 stolice.

Oprema blagovaonice: 36 stolova, 86 stolica.

**Prvi kat**

Oprema dnevnih boravaka: 3 stola, 8 stolica, televizor, ormar, kutna garnitura, metalna polica, umivaonik.

Oprema kuhinje: pećnica, stroj za pranje suđa, sudoper, štednjak, friteza, frižider, zamrzivač, 2 stola, 8 stolica.

Oprema prostora za njegovateljice: 3 kauča, ormar, televizor, radio, stol, 3 stolice, komoda, umivaonik.

Oprema ureda računovodstva: 3 ormara, 4 stolice, metalna blagajna, 3 stola, 3 računala, 3 printera, umivaonik, stolić, uređaj za klimatizaciju.

Oprema ureda ravnateljice: ormar, stol, 3 stolice, uredska stolica, metalna blagajna, vitrina, ormar, uređaj za klimatizaciju, umivaonik, računalo, printer, 2 telefona.

Oprema ureda socijalnog radnika: stol, ladičar, 4 stolice, metalni ormar, ugradbeni ormar, umivaonik, računalo, printer, telefon.

Oprema sobe za kopiranje: fotokopirni stroj, školska klupa, 2 printera, stolica.

Oprema sobe povjerenika zaštite na radu: 2 stola, ormar, računalo, printer, stolica.

Oprema računovodstvene arhive: police-regal.

Oprema sanitarnih čvorova: 5 zahodskih školjki, 5 umivaonika, bojler, 5 slavina, 5 vodokotlića.

Oprema sanitarnog čvora za invalide: zahodska školja, bide, umivaonik 2 slavine, vodokotlić.

**Drugi kat**

Oprema snoezelen sobe: polica, 2 optička vlakna, 2 mini led projektora, vibroakustična ležaljka s glazbenom linijom, vibrirajući jastuk, 4 taktilno balansna oblaka, space projektor, tepih zvijezde, 3 vodene kugle, 10 krugova likvi, interaktivni stup s lopticama, svjetleći stup na postolju, pumpa za vodeni krevet, vizualno senzorna kutija, 3 tekuća tajmera, kaleidoskop, polica za likovni, baby lopte, 3 motoričke lopte, 5 lopti – ježa, stolica za pozicioniranje.

Oprema ureda psihologa: 1 ormar, 2 stola, 4 stolice, noćni ormarić, magnetna ploča, računalo, printer, umivaonik, ogledalo, radio.

Oprema kabineta za neurofeeback metodu: 2 aparata za neurofeedback, 4 stola, noćni ormarić, 2 zidne lampe, 5 stolica.

Oprema ureda voditelja odjela: 2 stola, 3 stolice, 3 ormara, ormarić, komoda, računalo, printer, umivaonik.

Oprema kabineta za glazbenu terapiju: ormar, 2 stola, klavir, 4 stolice, 2 stalaže, vibroakustična ležaljka s glazbenom linijom, bubanj, sintisajzer, 4 melodijske udaraljke, radio, umivaonik.

Oprema kabineta za fizikalnu terapiju: 2 strunjače, klimatizacijski uređaj, ormar, švedske ljestve, stol, stolica, krevet za fizikalnu terapiju.

Oprema kabineta logopedske terapije: radni stol, radna stolica, 2 stolice, dječji stol, 4 dječje stolice, ormar, 2 stalaže, stol za računalo, računalo, printer, klima uređaj, tatami strunjače, Behringer stoj, stalaža za stroj.

Oprema dnevnog boravka 1: 2 stola, 4 stolice, kutna garnitura, 2 ormara, stalak za televizor, umivaonik, televizor, radio, računalo, pluto-ploča.

Oprema dnevnog boravka 2: klima uređaj, magnetna ploča, 2 pluto ploče, 2 stola, 8 stolica, 2 ormara, televizor, umivaonik, ogledalo, 2 vješalice, noćni ormarić, radio, 2 kauća.

Oprema dnevnog boravka: 3 stola, 5 stolica, kauč, 3 ormara, klimatizacijski uređaj, umivaonik, ogledalo, magnetna ploča, 2 pluto-ploče, televizor, računalo, radio, playstation.

Oprema kabineta edukacijske rehabilitacije u ranoj intervencije br. 1: radni stol, 2 stolice, ormar, 2 police, dječji stol, 4 dječje stolice, tepih, klima uređaj, motorički set, tobogan, kikiriki lopta.

Oprema kabineta edukacijske rehabilitacije u ranoj intervencije br. 2: radni stol, 2 stolice, dječji stol, 2 dječje stolice, klima uređaj, tepih, ormar, set za motoriku, motorička kola, ljuljačka, dječji naslonjač, njihalica.

Oprema kabineta edukacijske rehabilitacije u individualnoj psihosocijalnoj podršci br. 1: radni stol, 2 stolice, dječji stol, 2 dječje stolice, svjetleći stol, ormar, 2 stalaže, kola za motoriku, pilates lopta, kikiriki lopta, strunjača, motorički poligon, valjak za provlačenje, ljulja, tunel, klimatizacijski uređaj.

Oprema kabineta edukacijske rehabilitacije u individualnoj psihosocijalnoj podršci br. 2: radni stol, stolica, dječji stol, 3 dječje stolice, tepih, klima uređaj, 2 ormara, stalaža, klackalica.

Oprema kabineta edukacijske rehabilitacije u individualnoj psihosocijalnoj podršci br. 3: tranpulin, motorički set, motorički poligon, ljuljačka, 2 radna stola, 2 stolice, tepih, dječji stol, 2 dječje stolice, pilates lopta.

Oprema kabineta edukacijske rehabilitacije u grupnoj psihosocijalnoj podršci: ormar, stalaža, radni stol, radna stolica, 4 školske klupe, 5 stolica.

Oprema ureda ekonoma-skladištara: 3 stalaže, radni stol, 2 stolića, 2 stolice, računalo, printer, ormar, umivaonik, radijator, ogledalo, 2 ventilatora, telefon.

Oprema spavaonica: 3 kreveta, ormar, noćni ormarić, klimatizacijski uređaj.

Garderoba: 3 metalne police.

Oprema skladišta: 4 police, 5 stolica, polica za cipele, 2 stolića, komoda.

Oprema kuhinje: 2 stola, 10 stolica, 6 kuhinjskih elemenata, napa, štednjak, hladnjak, škrinja, bojler, sudoper.

Oprema sanitarnog čvora: 5 zahodskih školjki, 3 tuš kabina, 5 umivaonika, bojler, 5 slavina, 5 vodokotlića.

Oprema čekaonice za roditelje: stol, 4 fotelje

**Treći kat**

Oprema spavaonica: 3 kreveta, ormar, noćni ormarić.

U jednoj spavaonici nalazi se dizalica za korisnike s invaliditetom.

Oprema sobe za medicinsku sestru: stol, 3 stolice, fotelja, 2 ormara.

Oprema prostorije za posteljinu i donje rublje: 2 stalaže.

Oprema sanitarnih čvorova: 5 zahodskih školjki, 5 umivaonika, bojler, 5 slavina, 5 vodokotlića.

Oprema arhive: 3 stalaže, 4 metalna ormara, drveni ormar, komoda, školska klupa, stolica.

**Baraka**

Oprema drvene barake: stroj za izradu kartonskih kutija (rol-štanca), 4 ormara, 8 radnih stolova, 25 stolica, 4 računala, 2 fotelje, 3 televizora, radio, čajna kuhinja.

**Stan**

Oprema u stanu na adresi Prilaz tvornici 4 u kojem se pruža usluga organiziranog stanovanja je preuzeta od vlasnika (najmodavca) s opremom zapisanom u zapisniku o primopredaji stana.

**Vozila**

Centar raspolaže sa šest vozila. Vozila su sljedeća: Volkswagen Caddy, Renault Trafic, Volkswagen Transporter, Renault Master, Mercedes-Benz Vito i Opel Vivaro. Škoda Fabia u vlasništvu Centra na posudbi je Odjelu za posebno skrbništvo u Splitu, sukladno traženju nadležnog ministarstva za ustupanjem vozila.

1. **STRUKTURA I BROJ ZAPOSLENIH RADNIKA PO ODJELIMA**

U Centru, u djelatnosti socijalne skrbi, zaposleno je 54 radnika, od čega je 5 zaposleno na pola radnog vremena, 1 radi u nepunom radnom vremenu u pružanju izvaninstitucijskih usluga (dio radi u djelatnosti odgoja i obrazovanja). 47 radnika je zaposleno na neodređeno vrijeme, a 7 radnika na određeno vrijeme.

|  |  |  |  |  |  |
| --- | --- | --- | --- | --- | --- |
| Br. | Ime i prezime | Datum rođenja | Godine staža | Zvanje i stručna sprema | Radno mjesto |
| 1. | Branka Bego | 7.4.1955. | 39 | profesor defektolog - VSS | ravnateljica |

**Poslovi pod neposrednim rukovođenjem ravnateljice**

|  |  |  |  |  |  |
| --- | --- | --- | --- | --- | --- |
| 2. | Petra Bujas | 10.4.1977. | 16 | diplomirani ekonomist - VSS | voditelj računovodstva |
| 3. | Ana Perica | 5.10.1958. | 40 | ekonomski tehničar - SSS | računovodstveni referent – likvidator blagajnik |
| 4. | Jasna Juras | 6.2.1960. | 30 | ekonomski tehničar - SSS | računovodstveni referent - likvidator obračuna plaća |

**Odjel osnovnoškolskog odgoja i obrazovanja i srednjoškolskog strukovnog obrazovanja po posebnom programu**

Godišnji plan i program rada za školsku godinu 2018/2019. za djelatnost odgoja i obrazovanja u Centru, usvojilo je Upravno vijeće Centra dana 26. rujna 2018. godine sukladno Zakonu o odgoju i obrazovanju u osnovnoj i srednjoj školi.

**Odjel smještaja i izvaninstitucijskih socijalnih usluga**

|  |  |  |  |  |  |
| --- | --- | --- | --- | --- | --- |
| 5. | Silvana Lokas Gulin | 23.5.1977. | 15 | diplomirani socijalni radnik - VSS | socijalna radnica |
| 6. | Ivona Mikulandra | 26.3.1977. | 13 | profesor psihologije - VSS | psiholog |
| 7. | Anita Sutlović | 1.9.1972. | 17 | profesor defektolog – logoped - VSS | logoped |
| 8. | Nera Krnić | 15.2.1987. | 7 | magistar primarnog obrazovanja - VSS | odgajatelj – rehabilitator, voditelj odjela |
| 9. | Sanja Vunić | 3.11.1983. | 9 | diplomirani učitelj - VSS | odgajatelj - rehabilitator |
| 10. | Franka Glavurtić (zamjena zaLuciju Matulović) | 13.1.1988. | 2 | magistar primarnog obrazovanja - VSS | odgajatelj - rehabilitator |
| 11. | Ana Junaković | 6.10.1981. | 11 | diplomirani učitelj - VSS | odgajatelj – rehabilitator (na određeno vrijeme) |
| 12. | Kristina Ćaleta Car Mikulandra  | 13.7.1987. | 3 | magistar hrvatskog jezika i književnosti | odgajatelj – rehabilitator (na određeno vrijeme) |
| 13. | Anamarija Tadin | 26.10.1987. | 5 | magistar edukacijske rehabilitacije - VSS | edukacijski rehabilitator u izvaninstitucijskim uslugama |
| 14. | Radojka Jurin | 15.2.1960. | 26 | diplomirani socijalni pedagog - VSS | edukacijski rehabilitator u izvaninstitucijskim uslugama |
| 15. | Nataša Tucak | 3.3.1966. | 22 | profesor defektolog – VSS | edukacijski rehabilitator u izvaninstitucijskim uslugama |
| 16. | Lucija Škugor | 22.4.1987. | 7 | magistar edukacijske rehabilitacije - VSS | edukacijski rehabilitator u izvaninstitucijskim uslugama |
| 17. | Kata Periša | 6.12.1987. | 1 | diplomirani edukator-rehabilitator - VSS | edukacijski rehabilitator u izvaninstitucijskim uslugama |
| 18. | Predrag Jokić | 14.9.1964. | 24 | nastavnik razredne nastave - VŠS | likovni terapeut - odgajatelj |
| 19. | Lana Jurišić | 16.1.1988. | 4 | diplomirani muzikolog – VŠS  | glazbeni terapeut (pola radnog vremena; na određeno vrijeme) |
| 20. | Nikica Blažević | 23.12.1961. | 30 | profesor fizičke kulture - VSS | kineziterapeut |
| 21. | Stipe Palinić | 4.2.1989. | 2 | magistar kineziologije - VSS | kineziterapeut (pola radnog vremena, na određeno vrijeme) |
| 22. | Željka Ferara | 5.11.1982. | 9 | viši radni terapeut | radni terapeut (na određeno vrijeme) |
| 23. | Marija Radić | 10.2.1961. | 32 | odgajatelj predškolske djece - VŠS | radni instruktor u svladavanju vještina svakodnevnog življenja |
| 24. | Suzana Antunac | 20.10.1970. | 24 | nastavnik razredne nastave - VŠS | radni instruktor u svladavanju vještina svakodnevnog življenja |
| 25. | Branko Branisavljević | 18.12.1969. | 21 | elektrotehničar | radni instruktor |
| 26. | Anita Vlahović | 12.9.1966. | 27 | kemijsko-tehnološki stručni radnik - SSS | radni instruktor  |

**Stručni radnik s dijelom poslova u izvaninstitucijskim uslugama i dijelom poslova u djelatnosti odgoja i obrazovanja**

|  |  |  |  |  |  |
| --- | --- | --- | --- | --- | --- |
| 27. | Katica Jozinović | 22.5.1992. | 0 | magistra edukacijske rehabilitacije | edukacijski rehabilitator u izvaninstitucijskim uslugama (pola radnog vremena) |

**Odjel njege i brige o zdravlju**

|  |  |  |  |  |  |
| --- | --- | --- | --- | --- | --- |
| 28. | Neda Bralić | 8.9.1964. | 33 | medicinska sestra - SSS | medicinska sestra – voditelj odjela |
| 29. | Santina Gulin | 13.5.1972. | 21 | medicinska sestra - SSS | medicinska sestra |
| 30. | Dijana Ramadža | 26.2.1961. | 34 | medicinska sestra - SSS | medicinska sestra |
| 31. | Danijela Plenča | 25.7.1972. | 24 | medicinska sestra - SSS | medicinska sestra |
| 32. | Dijana Blažević | 13.2.1975. | 22 | medicinska sestra - SSS | medicinska sestra |
| 33. | Ana Petrina | 14.7.1990. | 4 | medicinska sestra - SSS | medicinska sestra  |
| 34. | Natalija Bakula | 30.12.1995. | 3 | medicinska sestra - SSS | medicinska sestra  |
| 35. | Etelka Granić | 3.5.1961. | 32 | stručni radnik fizioterapeutskog smjera -SSS | fizioterapeut |
| 36. | Branka Turčalo | 27.6.1967. | 28 | daktilokorespodent - SSS | njegovateljica |
| 37. | Senka Papak | 26.2.1974. | 20 | osnovna škola | njegovateljica |
| 38. | Milka Bolanča | 28.9.1962. | 35 | zdravstveni stručni radnik - SSS | njegovateljica |
| 39. | Marina Soža | 5.8.1974. | 23 | samostalni konobar - SSS | njegovateljica |
| 40. | Antonija Vukić | 12.6.1974. | 24 | prodavač - SSS | njegovateljica |

**Odjel pomoćno –tehničkih poslova**

|  |  |  |  |  |  |
| --- | --- | --- | --- | --- | --- |
| 41. | Senka Suša | 8.7.1954. | 43 | KV kuhar - SSS | kuharica – voditelj odjela |
| 42. | Tomislav Hršak | 15.1.1993. | 2 |  | kuhar (na određeno vrijeme) |
| 43. | Ljilja Dželalija | 23.7.1966. | 25 | kuhar - SSS | kuharica |
| 44. | Tatjana Bilić | 27.6.1961. | 23 | kuhar - SSS | kuharica (na određeno vrijeme) |
| 45. | Mira Nakić | 27.10.1959. | 33 | računovođa-financijalista - SSS | ekonom / skladištar |
| 46. | Josip Zoričić | 15.3.1969. | 25 | monter vodovodnih uređaja - SSS | kućni majstor - vozač |
| 47. | Branko Mašić | 28.8.1957. | 38 | automehaničar - SSS | kućni majstor - vozač |
| 48. | Željko Marin | 3.2.1979. | 16 | brodomehaničar i vozač motornog vozila - SSS | kućni majstor – vozač (pola radnog vremena) |
| 49. | Nada Dabov | 5.7.1959. | 20 | osnovna škola | pralja – glačara |
| 50. | Vjerica Antić | 28.2.1963. | 28 | konobar - SSS | čistačica |
| 51. | Dragica Smolić | 6.5.1958. | 29 | osnovna škola | čistačica |
| 52. | Ljubica Radovčić | 9.5.1961. | 24 | konfekcionar - SSS | čistačica |
| 53. | Marijana Sladić | 20.3.1973. | 23 | osnovna škola | čistačica |
| 54. | Helena Čobanov | 20.7.1975. | 17 | upravni pravnik – SSS  | čistačica |

1. **STRUKTURA I BROJ KORISNIKA PO VRSTI USLUGA**

U Centru je 180 korisnika.

|  |  |  |  |  |  |  |
| --- | --- | --- | --- | --- | --- | --- |
| **Vrsta usluge** | **Smještaj** | **Organizirano stanovanje** | **Cjelodnevni boravak** | **Poludnevni boravak** | **Psihosocijalna podrška** | **Rana intervencija** |
| **Dob i spol (od toga Ž)** |
| **0-3** | 0 | 0 | 0 | 0 | 0 | 25(6) |
| **4-7** | 0 | 0 | 1 | 0 | 43(12) | 0 |
| **8-14** | 3(2) | 0 | 1 | 6 | 31(8) | 0 |
| **15-18** |  6 (1) |  0 | 4(1) |  9(2)  | 9(1) | 0 |
| **19-21** |  4 | 0 |  2 |  5  (1) | 0 | 0 |
| **22-30** | 0 | 0 | 3 | 13(3) | 0 | 0 |
| **31-50** | 0 | 6 | 2 | 3(1) | 1(1) | 0 |
| **51 i više** | 0 | 3(3) | 0 | 0 | 0 | 0 |
| **Ukupno** **(od toga ž)** | **13****(3)** | **9****(3)** | **13****(1)** | **36****(7)** | **84****(22)** | **25****(6)** |

**SMJEŠTAJ**

Korisnici Centra koriste uslugu privremenog smještaja. Smještaj se može priznati tijekom svih dana u tjednu ili tijekom pet radnih dana. U sklopu smještaja korisnicima se pružaju usluge: stanovanja, prehrane, njege, brige o zdravlju, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja slobodnog vremena, odgoja i obrazovanja po posebnom programu, ovisno o utvrđenim potrebama i izboru korisnika.

**Broj korisnika usluge smještaja prema vrsti i stupnju teškoće**

|  |  |  |
| --- | --- | --- |
| **Vrsta teškoće** | **Intelektualne****teškoće** | **Intelektualne teškoće u kombinaciji s:** |
| **Stupanj teškoće** | **mentalnim teškoćama** | **tjelesnim teškoćama** | **poremećajem iz autističnog spektra** | **ostalim teškoćama (nagluhost, neurološke teškoće…)** |
| **LMR** | 4(2) | 2(1) | 0 | 0 | 0 |
| **UMR** | 1 | 2 | 0 |  | 1 |
| **TŽMR/TMR** | 0 | 3 | 0 | 0 | 0 |
| **Ukupno****( od toga Ž)** | **5****(2)** | **7****(1)** | **0** | **0** | **1** |

**BORAVAK**

Korisnicima se u Centru pruža uslugu boravka, koji može biti cjelodnevni ili poludnevni. U sklopu boravka pružaju se usluge: prehrane, održavanja osobne higijene, brige o zdravlju, čuvanja, odgoja, njege, radnih aktivnosti, psihosocijalne rehabilitacije, organiziranja slobodnog vremena, organiziranog prijevoza, ovisno o utvrđenim potrebama i izboru korisnika.

Cjelodnevni boravak traje od 6 do 10 sati, a poludnevni od 4 do 6 sati dnevno. Boravak se može priznati jedan dan u tjednu, više dana u tjednu ili tijekom svih radnih dana u tjednu.

Boravak za odrasle osobe se također pruža kao cjelodnevni ili poludnevni boravak. Trenutno 21 korisnika koristi uslugu boravka za odrasle osobe, od kojih je pet korisnika koriste uslugu cjelodnevnog, a 16 korisnika koristi uslugu poludnevnog boravka. Korisnici su uključeni u različite sportske i radne aktivnosti (kartonaža, stolarska, kreativna, domaćinska, informatička, rad u sušari i plasteniku).

**Broj korisnika usluge cjelodnevnog boravka prema vrsti i stupnju teškoće**

|  |  |  |
| --- | --- | --- |
| **Vrsta teškoće** | **Intelektualne****teškoće** | **Intelektualne teškoće u kombinaciji s:** |
| **Stupanj teškoće** | **mentalnim teškoćama** | **tjelesnim teškoćama** | **poremećajem iz autističnog spektra** | **ostalim teškoćama (Sy Down,neurološke teškoće…)** |
| **LMR** | 1 | 2 | 0 | 0 | 0 |
| **UMR** | 1 | 3 | 0 | 3(1) | 2 |
| **TŽMR/TMR** | 0 | 1 | 0 | 0 | 0 |
| **Ukupno****( od toga Ž)** | **2** | **6** | **0** | **3****(1)** | **2** |

**Broj korisnika usluge poludnevnog boravka prema vrsti i stupnju teškoće**

|  |  |  |
| --- | --- | --- |
| **Vrsta teškoće** | **Intelektualne****teškoće** | **Intelektualne teškoće u kombinaciji s:** |
| **Stupanj teškoće** | **mentalnim teškoćama** | **tjelesnim teškoćama** | **poremećajem iz autističnog spektra** | **ostalim teškoćama (Sy Down,neurološke teškoće…)** |
| **LMR** | 4(1) | 1 | 0 | 0 | 0 |
| **UMR** | 12(3) | 2 | 2(1) | 9 | 4(2) |
| **TŽMR/TMR** | 0 | 1 | 0 | 0 | 1 |
| **Ukupno****( od toga Ž)** | **16****(4)** | **4** | **2****(1)** | **9** | **5** **(2)** |

**PSIHOSOCIJALNA PODRŠKA**

Usluga se može pružati individualno ili u grupi, a obuhvaća rehabilitacije koje potiču razvoj kognitivnih, funkcionalnih, komunikacijskih ili socijalnih vještina korisnika. Psihosocijalna podrška se pruža u obitelji korisnika ili u Centru na način da se ista pruža u obitelji korisnika do pet sati tjedno, a u Centru do dvanaest sati tjedno, od čega najviše šest sati individualno, a ostalo u grupi.

Sadrži sljedeće: prikupljanje anamnestičkih podataka, opservaciju, izradu individualnog programa rehabilitacije, podršku roditeljima, individualni rad s korisnikom, praćenje i evaluaciju, te poboljšanje uvjeta za provođenje programa (uvođenje novih rehabilitacija).

**Broj korisnika usluge psihosocijalne podrške prema dobi i vrsti rehabilitacija u koje su uključeni**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vrsta rehabilitacije** | **Edukacijska****rehabilitacija** | **Logopedska terapija** | **Kineziterapija i sportsko- rekreacijske aktivnosti** | **Glazboterapija i glazbene aktivnosti** | **Fizikalna terapija** | **Psihološka podrška** | **Neurofeedback terapija** |
| **Dob i spol****(od toga Ž)** |
| **4-7** | 40(10) | 12(4) | 10 | 6(2) | 5(3) | 5 | 3(2) |
| **8-14** | 15(1) | 0 | 10(3) | 5 | 4(2) | 1 | 10(1) |
| **15-18** | 1 | 1 | 7 | 0 | 2 | 0 | 2 |
| **19 i više** | 0 | 0 | 1(1) | 0 | 0 | 0 | 0 |
| **UKUPNO****( od toga Ž)** | **56****(11)** | **13****(4)** | **28****(4)** | **11****(2)** | **11****(5)** | **6** | **15****(3)** |

**RANA INTERVENCIJA**

Obuhvaća stručnu poticajnu pomoć djeci i stručnu savjetodavnu pomoć njihovim roditeljima, kod utvrđenog neurorazvojnog rizika, razvojnog odstupanja ili razvojne teškoće djeteta. Pruža se djetetu kod kojeg je u ranoj dobi utvrđeno odstupanje u razvoju, razvojni rizik ili razvojne poteškoće, u pravilu do navršene 3. godine života, a najdulje do navršene 7. godine života djeteta. Usluga se može pružati u obitelji korisnika ili u Centru, u trajanju do 5 sati tjedno.

**Broj korisnika usluge rane intervencije prema dobi, spolu i načinu pružanja usluge**

|  |  |
| --- | --- |
| **Vrsta i način pružanja rehabilitacije** | **Edukacijska rehabilitacija** |
| **Dob i spol****(od toga Ž)** | **U ustanovi** | **U obitelji** |
| **0-3** | 25(6) | 0 |
| **4-7** | 0 | 0 |
| **Ukupno****(od toga Ž)** | **25****(6)** | **0** |

**ORGANIZIRANO STANOVANJE UZ SVEOBUHVATNU PODRŠKU (ODRASLI)**

Na poslovima organiziranog stanovanja radi 5 radnika, od čega: radni instruktori, radni terapeut, medicinska sestra i njegovateljice. Uslugu organiziranog stanovanja koristi ukupno 9 korisnika.

**Godišnji plan rada**

U organiziranom stanovanju tijekom 24 sata dnevno uz organiziranu stalnu podršku Centar korisnicima osigurava osnovne životne potrebe, te socijalne, radne, kulturne, obrazovne, rekreacijske i druge potrebe.

Organizirano stanovanje djeluje na jednoj lokaciji u kojoj se pruža intenzivna podrška u stambenoj jedinici za odrasle.

Podrška u organiziranom stanovanju uključuje: razvijanje vještina i podršku u samostalnoj brizi o vlastitoj prehrani, pružanje podrške i uvježbavanje vještina pri pripremanju obroka odnosno priprema obroka; pomoć, pružanje podrške i uvježbavanje vještina u održavanju higijene, posuđa i namirnica; poticanje uvježbavanja u samostalnoj brizi o osobnoj higijeni, osobnom izgledu i urednosti; pomoć pri snalaženju u vremenu i prostoru; razvijanje i poticanje radnih navika; sudjelovanje u radnim aktivnostima u lokalnoj zajednici, poticanje društveno prihvatljivog ponašanja korisnika, pružanje podrške u svakodnevnim životnim situacijama.

Godišnji plan i program rehabilitatora u organiziranom stanovanju uključuje: Razvijanje motoričkih i praktičnih osobnih vještina korisnika (održavanje grube i fine motorike, kultura hranjenja, osobna higijena, osobni izgled i urednost, zdravlje i sigurnost, odijevanje, održavanje stambenog prostora, aktivnosti u kuhinji i blagovaonici), razvijanje spoznajno-društvenih vještina korisnika (poznavanje neposredne i bliže okolice, kretanje i putovanje, ekonomska aktivnost i kupovanje, korištenje usluga raznih ustanova i javnih službi, orijentacija u vremenu, brojanje, računanje i mjerenje, komunikacija), razvijanje interesno-kreativnih aktivnosti (poticanje interesa za provođenje aktivnosti, poticanje inicijativnosti i kreativnosti, uključivanje u aktivnosti slobodnog vremena) i razvijanje odnosa prema sebi i prema drugima.

**Broj korisnika usluge organiziranog stanovanja prema vrsti i stupnju teškoće**

|  |  |  |
| --- | --- | --- |
| **Vrsta teškoće** | **Intelektualne i mentalne****teškoće** | **Intelektualne i mentalne teškoće u kombinaciji s:** |
| **Stupanj intelektualne teškoće** | **epilepsijom** | **epilepsijom i** **tjelesnim teškoćama** | **Sy Down** |
| **LMR** | 0 | 0 | 0 | 0 |
| **UMR** | 3(1) | 3(1) | 0 | 2 |
| **TŽMR/TMR** | 0 | 0 | 1(1) | 0 |
| **Ukupno****( od toga Ž)** | **3****(1)** | **3****(1)** | **1****(1)** | **2** |

**ORGANIZIRANI PRIJEVOZ KORISNIKA**

Za korisnike boravka Centar pruža uslugu organiziranog prijevoza. Prijevoz je organiziran u tri pravca:

1. Šibenik i bliža okolica

Uključeno je 12 korisnika. Svakim radnim danom od 7:00 do 8:00 sati kombi dovozi korisnike boravka u Centar. Povratak korisnika kućama je organiziran tako da dio korisnika odlazi u 13:30 h, a ostali u 17:00 sati u tjednu kad je nastava jutro, odnosno u 17:00 ili 18:00 sati kad je nastava popodne.

Tri dana u tjednu prevozi se jedna korisnica do Srime.

2. Šibenik – Vodice – Tribunj - Tisno – Jezera – Murter

Uključeno je 6 korisnika. Svakim radnim danom u 6:30 sati kombi odlazi po korisnike na relaciji: Vodice, Tribunj, Tisno, Jezera, Murter; te ih u 14:30 sati prevozi natrag njihovim kućama.

3. Šibenik – Rogoznica, odvoženje jednog korisnika kući.

Svim ostalim korisnicima boravka koji nisu uključeni u organizirani prijevoz, Centar isplaćuje naknadu za troškove prijevoza na način i u skladu s propisima na temelju kojih ostvaruju to pravo.

Korisnicima koji pohađaju srednjoškolsko obrazovanje, a koji koriste usluge boravka, naknadu za troškove prijevoza isplaćuje nadležni centar za socijalnu skrb.

**Plan za poboljšanje uvjeta boravka i radnih aktivnosti odraslih korisnika s intelektualnim teškoćama**

Pri Centru je osnovano povjerenstvo za poboljšanje uvjeta odraslih korisnika koje je donijelo akcijski plan poboljšanja uvjeta boravka i radnih aktivnosti.

Predloženo je da se organizira posebna ustrojstvena jedinica za odrasle osobe s tjelesnim, intelektualnim ili osjetilnim oštećenjem sukladno Pravilniku o minimalnim uvjetima za pružanje socijalnih usluga (NN 157/13, članak 105. i članak 108.).

Trenutno u baraci površine od 150 m² pruža se usluga poludnevnog i cjelodnevnog boravka za 21 odraslog korisnika iz Šibenika i okolice. Centar „Šubićevac“ kroz usluge boravka i organiziranog stanovanja trenutno skrbi o 30 odraslom korisniku.

Prostor je nedostatan za pružanje svih usluga , a posebno je neprimjeren i premalen za potrebe odraslih korisnika čiji broj iz godine u godinu raste.

Stoga smo jako zainteresirani za dobivanje prostora na korištenje posredstvom Ministarstva državne imovine a razlozi su slijedeći:

1. Korisnici: odrasle osobe s intelektualnim i kombiniranim oštećenjima stariji od 21 godine života.

2. Usluge: poludnevni boravak, cjelodnevni boravak, individualna psihosocijalna podrška, grupna psihosocijalna podrška.

3. Zaposleni: prema Pravilniku o unutarnjem ustrojstvu i sistematizaciji radnih mjesta Centra predviđeno je 10 radnika.

4. Karakteristike prostora:

- pristupačnost, veličina do 900 m²

 - pet radnih prostorija za izvođenje programa kartonaže i pakiranja, suvenirsko-keramičarskih aktivnosti, grafičko-informatičkih aktivnosti, obrade i izrade predmeta od drva, domaćinstva i praktičnih vještina svakodnevnog življenja

 - četiri kabineta za provođenje psihosocijalne podrške: socijalna rehabilitacija, kineziterapija i sportsko - rekreativne aktivnosti, glazboterapija i glazbene aktivnosti, likovna terapija i likovne aktivnosti

- dnevni boravak

- čajna kuhinja i blagovaonica

- sanitarni čvor prilagođen osobama s invaliditetom

U Centru smo rad s odraslim osobama započeli 1986. godine kako dio naših korisnika ne bi ostao kod kuće bez podrške i skrbi, svjesni da u istoj zgradi nije poželjno pružati usluge djeci i odraslim osobama. Odrasle osobe imaju svoje specifične poteškoće i potrebe koje su sve izraženije kako postaju stariji pa je nužno da su prostorno izdvojeni od djece i mladih.

Pri Centru je 20 godina funkcionirala podružnica „Maslina“ u Bratskom Docu, općina Primošten. Nakon što je istekao Ugovor o zakupu zgrade 2013. godine nije postignut dogovor između predstavnika općine Primošten i predstavnika resornog ministarstva zbog čega je zgrada zatvorena a korisnici raseljeni. Zatvaranjem ustanove obitelji koje imaju odrasle članove s intelektualnim teškoćama ostali su zakinuti za stručnu pomoć u radu s njihovom djecom.

Dobivanje prostora na korištenje predstavljalo bi značajan pomak u kvaliteti rada s odraslim osobama, mogli bi im pružiti bolje uvjete, uvesti nove usluge i programe te znatno povećati broj korisnika o kojima želimo i znamo skrbiti.

Pružanje kvalitetnih usluga odraslim osobama, predstavlja znatnu korist i za njihove obitelji koje s vremenom gube snagu, energiju i zdravlje zbog intenzivne skrbi za svoje članove kojima je potrebna 24-satna podrška.

U skladu s akcijskim planom u 2018.toj godini prema odlukama Stručnog vijeća započinjemo s realizacijom navedenih aktivnosti.

1. **STRUČNA TIJELA**

**STRUČNO VIJEĆE**

Stručno vijeće čine svi stručni radnici Centra.

Stručno vijeće raspravlja i daje ravnatelju i Upravnom vijeću Centra mišljenja i stručne prijedloge o: stručnim pitanjima koja se odnose na djelatnost Centra, ustroju Centra, utvrđivanju plana i programa rada Centra i praćenju njegova ostvarenja, potrebi stručnog usavršavanja stručnih radnika Centra i drugim stručnim pitanjima vezanim za rad Centra.

Predsjednika imenuje Stručno vijeće Centra iz redova svojih članova. Predsjednik Stručnog vijeća je Marina Burazer.

Stručno vijeće donosi poslovnik kojim se uređuje način izbora predsjednika i zamjenika predsjednika te način rada i donošenje odluka. Poslovnikom je određen i uži sastav Stručnog vijeća u kojem su zastupljene sve struke stručnih radnika koje pružaju usluge korisnicima Centra.

Na sjednicama Stručnog vijeća vodi se zapisnik, a način i forma rada i druga pitanja vezana za rad Stručnog vijeća regulirana su Poslovnikom o radu Stručnog vijeća.

Predsjednik Stručnog vijeća dužan je sudjelovati u radu Upravnog vijeća bez prava glasa kada se raspravlja o poslovima od većeg značaja.

**STRUČNI TIM**

Stručni tim u Centru čine edukacijski rehabilitator, logoped, kineziterapeut, socijalni radnik, psiholog, a po potrebi u rad stručnog tima mogu se uključiti i drugi stručni radnici iz Centara za socijalnu skrb.

Uloga Stručnog tima je da opservira svakog korisnika nakon prijema u Centar te izrađuje individualno planiranje i programiranje na osnovu čega se utvrđuje vrsta usluge i količina podrške.

Stručni tim radi pojedinačno i na sjednicama. Na sjednicama stručnog tima vodi se zapisnik.

Sjednice stručnog tima održavaju se prema planu i potrebi tijekom godine.

U izvršavanju svojih zadataka Stručni tim obavlja sljedeće poslove: procjena potreba za usluge psihosocijalne podrške, rane intervencije i pomoći pri uključivanju u programe odgoja i obrazovanja, sudjeluje pri prijemu novih korisnika, izrađuje okvirni program rada stručnog rada s korisnikom, predlaže primjerene metode u stručnom radu s korisnikom, kontinuirano prati učinkovitosti pojedinih programa i evaluacija tih programa, predlaže nove programe i metode rada u skladu s potrebama korisnika, savjetuje stručne radnike s ciljem unaprjeđivanja stručnog rada, provodi unutarnji nadzor nad vođenjem propisane evidencije i dokumentacije u skladu s Godišnjim planom provođenja unutarnjeg nadzora u Centru, vodi propisanu evidenciju i dokumentaciju na razini Centra.

**KOMISIJA ZA PRIJAM I OTPUST**

Komisija za prijam i otpust korisnika radi u sastavu: socijalni radnik, psiholog, edukacijski rehabilitator, logoped, kineziterapeut i socijalni radnik područnog centra za socijalnu skrb. O svom radu Komisija vodi zapisnik u posebnu knjigu, a predsjednika imenuje ravnatelj na konstituirajućoj sjednici.

Zadatak Komisije je prijam i razmatranje pismenih zahtjeva za prijam korisnika u Centar. Na osnovi nalaza i mišljenja i druge dokumentacije donosi mišljenja i zaključke o najpovoljnijem obliku skrbi i vrsti usluga koje se mogu pružiti korisniku u Centru i o najprimjerenijem načinu i obliku školovanja, radne terapije i psihosocijalne rehabilitacije.

Komisijanadležnom centru za socijalnu skrbdaje prijedlog o premještaju i otpustu korisnika iz Centra, uz preporuku premještaja u adekvatnu ustanovu. Prijedlozi se donose na osnovu sistematskog i kontinuiranog rada i praćenja korisnika od strane svih stručnjaka Centra i vanjskih suradnika.

Članovi Komisije za prijam i otpust su: predsjednica Silvana Lokas Gulin, Ivona Mikulandra, Anita Sutlović, Marijana Gladović, Anamarija Tadin, Nikica Blažević i po potrebi socijalni radnik iz Centra za socijalnu skrb.

**TIM ZA STANDARDE KVALITETE SOCIJALNIH USLUGA**

Tim za standarde kvalitete socijalnih usluga obavlja sljedeće poslove: provodi edukaciju novih stručnih radnika Centra o uvođenju standarda kvalitete rada, planira i provodi edukaciju pojedinih grupacija stručnih radnika radi uvođenja u primjenu novih dokumenata vezanih za postizanje zadanih standarda kvalitete, prati primjenu uvedenih promjena u načinu rada i postupanja, radi na realizaciji dogovorenih akcijskih planova poboljšanja kvalitete, provodi samoprocjene i izrađuje izvješća o izvršenoj samoprocjeni.

Predsjednik tima za kvalitetu socijalnih usluga je Nera Krnić.

1. **ORGANIZACIJA SVAKODNEVNOG ŽIVOTA KORISNIKA NA SMJEŠTAJU**

Korisnici su uključeni u odgoj, obrazovanje i rehabilitaciju od 07:00 do 21:00 sat. Stručni radnici Centra dežuraju za vrijeme školskih praznika za djecu i to: subotom, nedjeljom i blagdanom, prema rasporedu.

**Dnevni raspored aktivnosti:**

7:00 – 7:30 sati buđenje, osobna higijena, spremanje spavaonica

7:30 – 8:00 sati doručak

8:00 – 10:25 sati odgoj i obrazovanje

10:25 – 10:45 sati odmor korisnika

10:45 – 12:30 sati odgoj i obrazovanje

12:15 – 13:00 sati ručak

13:00 – 18:30 sati odgoj, edukacijska rehabilitacija i slobodno vrijeme

16:25 – 16:45 sati užina

18:15 – 19:00 sati večera

19:00 – 21:00 sati slobodno vrijeme i večernje aktivnosti

21:00 – 7:00 sati spavanje korisnika i skrb tijekom noći

ili, za korisnike koji u popodnevnoj smjeni imaju odgoj i obrazovanje:

7:00 – 7:30 sati buđenje, osobna higijena, spremanje spavaonica

7:30 – 14:30 sati odgoj, edukacijska rehabilitacija i slobodno vrijeme

12:30 – 13:00 sati ručak

14:00 – 19:00 sati odgoj i obrazovanje; 16:25 – 16:45 sati - užina

18:30 – 19:00 sati večera

19:00 – 21:00 sati slobodno vrijeme i večernje aktivnosti

21:00 – 7:00 sati spavanje korisnika i skrb tijekom noći

Korisnici imaju tri glavna obroka i dva međuobroka, prema satnici kućnog reda. U utvrđivanju i donošenju jelovnika svaki mjesec sudjeluju dva korisnika kao članovi povjerenstva za izradu jelovnika uz medicinsku sestru, stručnog radnika i kuhara o čemu se vodi i zapisnik.

Korisnici imaju pravo koristiti namjenske dnevne boravke Centra na način da ne smetaju drugim korisnicima. Korisnici u okviru unaprijed planiranih aktivnosti mogu koristiti radionice, materijale i sredstva za rad.

U periodu od 7:00 do 7:30 sati je buđenje korisnika, nakon čega korisnici imaju aktivnosti vezane uz osobnu higijenu i nakon toga je pospremanje kreveta i sobe.

U periodu od 7:30 do 8:00 sati je doručak korisnika.

U periodu od 8:00 do 12:30 sati realiziraju se individualne i/ili grupne aktivnosti u skladu s mjesečnim programima rada i individualnim planovima i programima korisnika sa stručnim radnicima (odgajatelj-rehabilitator, kineziterapeut, logoped, psiholog). Također u ovom periodu se mogu realizirati i aktivnosti u zajednici.

U periodu od 12:30 do 13:00 sati je ručak korisnika

U periodu od 13:00 do 14:00 sati je dnevni odmor korisnika kojeg korisnici provode u aktivnostima po osobnom izboru.

U periodu od 14:00 do 15:30 sati se ponovno realiziraju individualne i/ili grupne aktivnosti u skladu s mjesečnim programima rada i individualnim planovima i programima korisnika sa stručnim radnicima (edukacijski rehabilitator, kineziterapeut, logoped, psiholog, radni instruktor i dr).

U periodu od 16:20 do 16:45 sati je užina za korisnike.

U periodu od 16:00 do 18:30 sati realiziraju individualne i/ili grupne aktivnosti u skladu s mjesečnim programima rada i individualnim planovima i programima korisnika sa stručnim radnicima (odgajateljj-rehabilitator, kineziterapeut, logoped, psiholog).

U periodu od 18:30 do 19:00 sati je večera korisnika

U periodu od 19:00 do 20:30 sati se realiziraju glazbene i sportske aktivnosti.

U periodu od 20:30 do 21:00 sat se realizira večernja higijena i priprema korisnika za spavanje.

Svi korisnici su smješteni u jednokrevetne, dvokrevetne ili trokrevetne sobe koje su opremljene sukladno utvrđenim standardima. Soba ima dovoljno tako da se može prilagoditi raspored prema željama korisnika.

Korisnici prema svojim sposobnostima brinu o osobnoj higijeni i o higijeni prostora u kojem borave, samostalno ili uz podršku odgajatelja ili medicinskog radnika.

Korisnici sudjeluju u realizaciji prigodnih svečanosti u Centru (priredba povodom dana ustanove, božićna priredba) kao i sportsko-rekreativnim aktivnostima.

Glavna ulazna vrata se zaključavaju u 21:00 sat.

**Tjedni raspored aktivnosti**

U okviru stručnog rada s korisnicima stručni radnici izrađuju godišnje i mjesečne programe rada, također se izrađuju i individualni planovi rada u čijoj izradi uz stručne radnike Centra sudjeluje i korisnik i roditelj ili skrbnik. Planovi su prilagođeni osobnosti korisnika uz uvažavanje njegovih individualnih sposobnosti, potreba i želja. Korisnik kao i članovi njegove obitelji dobivaju potpune informacije o uslugama koje pruža Centar.

Subotom i nedjeljom u Centru ostaju korisnici na smještaju, te s njima radi jedan odgajatelj i ostali stručni radnici. Vrijeme se organizira tako da subotom do podne korisnici sređuju prostor i okoliš, brinu o higijeni kuhinje i blagovaone, a poslijepodne se rekreiraju (šetnja, izlasci u grad, sportska i kulturna zbivanja, odlasci u knjižnicu i kino), a imaju i rekreativno poslijepodne (odlasci na utakmice, gledanje televizora, organiziranje plesa, društvene igre i sl.). Slobodno vrijeme osmišljavaju i organiziraju stručni radnici zaduženi za svrsishodno provođenje slobodnog vremena u vrijeme vikenda i praznika.

**Raspored aktivnosti za vrijeme blagdana i praznika**

Pripreme za blagdane odvijaju se kroz cijelu godinu i odrađuju se i kroz obrazovne i odgojne programe te kroz uređenje prostora Centra. Uoči Božića održava se Božićna priredba koju korisnici pripremaju za svoje roditelje i goste. Tom prigodom sva djeca dobivaju i prigodne blagdanske darove.

Stručni radnici za vrijeme blagdanskih dana u sadržaj svog rada unose saznanja o važnosti i značenju blagdana. Planiraju aktivnosti koje uključuju interesno kreativne aktivnosti s ciljem da djeca što jasnije shvate i dožive blagdanske poruke i atmosferu blagdana. Obavezno proširiti iskustva djece i na doživljaje proslave blagdana u široj zajednici (obilazak ukrašenog grada, crkava, praćenje prigodnih događanja u gradu i slično). Blagdanske sadržaje rada podržava i blagdanska trpeza te kuhinja treba na vrijeme predložiti blagdanski jelovnik u čijoj izradi sudjeluju i korisnici.

Za vrijeme ljetnih praznika u jutarnjim satima organizira se prijevoz na plažu. Sve aktivnosti prilagođene su ljetu, večernje šetnje, sudjelovanje u ljetnom programu u organizaciji turističke zajednice Šibenik i posjete kulturno povijesnim znamenitostima te održavanje odnosa s članovima obitelji korisnika.

Za vrijeme međunarodnog dječjeg festivala korisnike se vodi u pratnji stručnog radnika na trgove i ulice gdje se odvijaju predstave i aktivnosti. Planirane su svakodnevne šetnje, igre, slušanje glazbe, kino i slično.

Odlazak na spavanje se prilagođava vremenu i raspoloženju korisnika te televizijskom programu. U knjizi evidencije dnevnih aktivnosti nalazi se protokol o postupanju u kriznoj situaciji.

1. **PLAN I PROGRAM RADA ODJELA SMJEŠTAJA I IZVANINSTITUCIJSKIH SOCIJALNIH USLUGA**

U Centru je ustrojen odjel smještaja i izvaninstitucijskih socijalnih usluga u kojem rade: socijalni radnik, psiholog, logoped, 6 odgajatelja-rehabilitatora, 5 edukacijskih rehabilitatora u izvaninstitucijskim uslugama, likovni terapeut-odgajatelj, glazbeni terapeut u nepunom radnom vremenu, 2 kineziterapeuta od čega je jedan na pola radnog vremena, radni teraput i 4 radna instruktora.

**PLAN I PROGRAM RADA VODITELJA** **ODJELA**

Voditelj Odjela je odgajatelj-rehabilitator koji uz neposredan rad s korisnicima obavlja i voditeljske poslove.

Radno vrijeme voditelja Odjela je ponedjeljkom, četvrtkom i petkom od 8:00 do 14:30 sati, a utorkom i srijedom od 13:00 do 19:30.

**Plan rada:** Izrada godišnjeg plana i programa rada voditelja odjela, planiranje i izrada mjesečnih planova i programa rada voditelja odjela smještaja, sudjelovanje u pripremi Godišnjeg plana i programa rada Centra, vođenje dokumentacije o vlastitom stručnom radu, sastavljanje godišnjeg izvješća o radu, stručno usavršavanje, organiziranje i vođenje rada Odjela, evidencija dolazaka i odlazaka radnika, organizacija rada za vrijeme odsustva radnika, organizacija dežurstva radnika, organizacija i vođenje rada volontera u Centru, organizacija rada djelatnika unutar organiziranog stanovanja, suradnja s institucijama, domovima socijalne skrbi, udrugama i drugim pružateljima usluga u lokalnoj zajednici, suradnja s drugim odjelima unutar Centra, izrada rasporeda radnih aktivnosti za korisnike poludnevnog i cjelodnevnog boravka za odrasle osobe, nadzor nad radom stručnih radnika u Odjelu, sudjelovanje u radu Tima za kvalitetu, suradnja sa stručnim radnicima na izradi novih projekata, sudjelovanje u radu Stručnog vijeća Centra.

**PLAN I PROGRAM RADA SOCIJALNOG RADNIKA**

U Centru je zaposlena jedna socijalna radnica.

Radno vrijeme socijalne radnice je od 7:00 do 14:00 sati.

**Plan rada:** Izrada godišnjeg plana i programa rada socijalnog radnika, planiranje i izrada mjesečnih planova i programa rada socijalnog radnika, sudjelovanje u pripremi Godišnjeg plana i programa rada Centra, izrada individualnog plana rada za svakog korisnika, izrada plana grupnog rada s korisnicima, sudjelovanje u radu Komisije za prijam i otpust korisnika, priprema prijama i prijam novih korisnika, utvrđivanje postojanja prava i dužnosti korisnika i osiguravanje korištenja prava, opservacija novih korisnika i timsko utvrđivanje plana tretmana za korisnika, izrada individualnih planova korisnika (koordinacija), sudjelovanje u radu stručnog tima, praćenje razvoja i napredovanja svih korisnika, neposredno i kroz rad stručnih tijela Centra, praćenje obiteljskih prilika svih korisnika i po potrebi iniciranje postupaka za ostvarivanje različitih prava za zaštitu korisnika i obitelji, organiziranje odlazaka u vlastite i udomiteljske obitelji, sudjelovanje u organiziranju slobodnog vremena korisnika, praćenje uvjeta života i rada korisnika te predlaganje mjera za poboljšanje, suradnja s ustanovama u sustavu socijalne skrbi, prosvjete, zdravstva, sudstva, policije, tijelima uprave, udrugama i sl. u svrhu osiguravanja i promicanja prava i interesa korisnika, pripreme za otpust korisnika i realizacija otpusta, savjetodavni rad (individualni i grupni) s korisnicima, savjetodavni rad (individualni i grupni) s roditeljima korisnika, rad na uvođenju novih socijalnih usluga, sudjelovanje u postupku procjene trajanja i učestalosti određene usluge, sudjelovanje u radu stručnih tijela Centra, suradnja sa stručnim radnicima na izradi projekata, vođenje obavezne evidencije i dokumentacije o korisnicima, vođenje dokumentacije o vlastitom stručnom radu, redovite evaluacije realizacije programa rada socijalnog radnika i sastavljanje godišnjeg izvješća o radu, stručno usavršavanje.

Uz navedene poslove, socijalna radnica je ovlaštena za primanje i rješavanje pritužbi vezanih za zaštitu dostojanstva radnika

**PLAN I PROGRAM RADA PSIHOLOGA**

U Centru je zaposlena jedna psihologinja.

Radno vrijeme psihologinje je od 8:00 do 14:30 sati.

**Plan rada:** Izrada godišnjeg plana i programa rada psihologa, planiranje i izrada mjesečnih planova i programa rada psihologa, sudjelovanje u pripremi Godišnjeg plana i programa rada Centra, sudjelovanje u planiranju i organizaciji rada izvaninstitucijskih usluga i savjetovališta, planiranje i programiranje neposrednog rada s korisnicima i roditeljima, prikupljanje podataka o novim korisnicima iz predškolskih organizacija, škola i ustanova koje su prethodno pohađali, formiranje psihologijskih dosjea za nove korisnike, nabava opreme, sredstava i pomagala za rad psihologa**,** osiguravanje uvjeta za individualni i grupni rad psihologa s korisnicima (prostor, oprema, potrošni materijal), uvid u prethodnu dokumentaciju o korisniku, prikupljanje i obrada podataka dobivenih od razrednika, odgajatelja, socijalnog radnika, o pojedinom korisniku, psihologijska obrada korisnika (utvrđivanje inicijalnog stanja: kognitivnog, emocionalnog i funkcionalnog, utvrđivanje stupnja potrebne podrške, izrada psihologijskog nalaza i mišljenja), sudjelovanje u radu Stručnog tima, sudjelovanje u izradi individualnog razvojnog plana za svakog korisnika, praćenje i evaluacija, pružanje podrške i pomoći u razdoblju adaptacije korisnika, psihološko osnaživanje korisnika, prevencija rizičnog ponašanja, pomoć pri rješavanju konfliktnih i drugih kriznih situacija**,** poticanje razvijanja primjerenih oblika ponašanja, razvijanje i podržavanje međusobnih odnosa korisnika, rad u malim grupama (grupno povezivanje, socijalne vještine, slika o sebi), rad s roditeljima korisnika, informiranje, educiranje i savjetovanje (individualno i grupno), suradnja s medicinskim osobljem u obradi zdravstvene dokumentacije učenika, analiziranje uspjeha odgojno-obrazovnog procesa i predlaganje mjera za unapređivanje rada s korisnicima**,** sudjelovanje u radu Tima za izvaninstitucijsku skrb, sudjelovanje u postupku procjene trajanja i učestalosti određene usluge**,** sudjelovanje u radu Tima za kvalitetu, suradnja sa stručnim radnicima na izradi novih projekata, vođenje propisane dokumentacije, suradnja s vanjskim institucijama, stručno usavršavanje.

**PLAN I PROGRAM RADA LOGOPEDA**

U Centru je zaposlen jedna logopedinja.

Radno vrijeme logopedinje je sljedeće: ponedjeljkom i utorkom od 13:30 do 20:00, a ostalim danima od 8:00 do 14:30 sati.

**Plan rada:** Izrada godišnjeg plana i programa logopeda, izrada individualnih programa rada, opservacija korisnika, upoznavanje i uspostavljanje emocionalnog kontakta s korisnicima, dijagnosticiranje teškoća primjenom mjernih instrumenata s ciljem ispitivanja, vrednovanja, analize i interpretacije rezultata, individualni rehabilitacijski rad na uklanjanju govornih teškoća, praćenje prispjele liječničke dokumentacije s ciljem bolje pripreme za postupak dijagnosticiranja, izrada novih i vođenje postojećih dosjea korisnika, vođenje dnevne dokumentacije (dnevnik rada, korisnikova bilježnica, bilježnica praćenja korisnika), izrada didaktičkog materijala za rad s korisnicima kod kojih su prisutne teškoće u čitanju i pisanju, kreiranje novih vježbi, izrada izvješća o radu logopeda te zapažanja i stručnog mišljenja za potrebe Prvostupanjske komisije, suradnja sa stručnim radnicima s ciljem poboljšanja rehabilitacijskog učinka, sudjelovanje u radu stručnih tijela Centra, suradnja s roditeljima s ciljem poticanja razvoja pozitivnih stavova prema korisnicima te s ciljem ostvarivanja boljih terapijskih rezultata, dijagnostika, terapija i savjetovanje korisnika u izvaninstitucijskim uslugama, savjetodavni rad s roditeljima, prisustvovanje prigodnim priredbama, briga o kabinetu, pomagalima za rad i uređenju radnog prostora, stručno usavršavanje.

**PLAN I PROGRAM RADA ODGAJATELJA-REHABILITATORA**

U Centru je zaposleno 6 odgajatelja-rehabilitatora i jedan likovni terapeut-odgajatelj koji dio radi vikendom i jedan dan u tjednu.

Radno vrijeme odgajatelja-rehabilitatora je u dvije smjene.

Rade na sljedeći način: ponedjeljkom - jutarnja smjena od 07:30 do 14:00 sati; popodnevna smjena od 13:00 do 19:30 sat 14:00 do 21:00 sat; utorkom, srijedom i četvrtkom - jutarnja smjena od 07:30 do 14:00 sati, popodnevna smjena: od 13:00 do 19:30 i od 14:30 do 21:00 sat; petkom: popodnevna smjena od 12:15 do 18:45 sati, od 13:00 do 19:30 sati, od 15:30 do 21:00 sati, od 16:00 do 21:00 sati i od 14:30 do 21:00 sat. Jedan odgojitelj radi od ponedjeljka do petka od 11:00 do 17:30 sati.

**Plan rada:** Razvijanje praktično-osobnih vještina svakog korisnika, usvajanje spoznajno - društvenih vještina korisnika, razvijanje interesno – kreativnih vještina korisnika, podrška u emocionalnom razvoju svakog korisnika, usvajanje socijalno-vrijednosnog sustava kod korisnika, poticanje kognitivnog i motoričkog razvoja, razvijanje vještina za samostalnu prehranu, provođenje vježbi za samostalno kretanje i snalaženje u prostoru, razvijanje spremnosti za traženje pomoći, razvijanje vještina komunikacije, poticanje društveno prihvatljivog ponašanja korisnika, razvijanje radnih navika, sudjelovanje u timskim obradama korisnika, izrađivanje individualnog programa za svakog korisnika te njihovo praćenje i evaluacija uspješnosti, izrađivanje mjesečnih, tjednih i dnevnih priprema za rad u skupinama, uvježbavanje svakodnevnih vještina i navika, stimulacija učenja govora i jezika, slušanja, čitanja i pisanja i svih oblika komunikacije, vježbanje senzorne integracije, taktilne, auditivne, vizualne i oralne stimulacije, provođenje raznih glazbenih aktivnosti i glazbenog stimuliranja, sudjelovanje u izradi i primjeni lista praćenja uspješnosti savladavanja plana i programa svakog korisnika, suradnja s ostalim stručnim radnicima i ostalim službama u Centru, suradnja s roditeljima, suradnja sa srodnim ustanovama, sudjelovanje u izradi projekata, stručno usavršavanje.

**PLAN I PROGRAM RADA EDUKACIJSKOG REHABILITATORA U PSIHOSOCIJALNOJ PODRŠCI**

U Centru ukupno radi 3 edukacijska rehabilitatora u psihosocijalnoj podršci, od čega je jedan radnik na pola radnog vremena, a s drugom polovicom radnog vremena u djelatnosti odgoja i obrazovanja.

Radno vrijeme edukacijskog rehabilitatora u psihosocijalnoj podršci je u dvije smjene: prva smjena od 8:00 do 14:30 sati, a druga od 13:30 do 20:00 sati.

**Plan rada:** Razvijanje praktično osobnih vještina kroz individualne edukacijsko rehabilitacijske postupke prema korisniku uz kontinuiranu suradnju s roditeljem/skrbnikom (savjetovanje, program za postupke kod kuće posebno u smislu razvoja vještina za što samostalniju brigu o vlastitoj prehrani, osobnoj higijeni, osobnom izgledu, urednosti, programiranje u svrhu provođenja vježbi za što samostalnijim kretanjem u poznato i nepoznatoj okolini), razvijanje spoznajno društvenih vještina kroz individualne i grupne edukacijsko rehabilitacijske postupke, poticanje razvoja vještina potrebnih za svladavanje odgojno-obrazovnih sadržaja, razvijanje socijalnih i emocionalnih osobina kod korisnika,razvijanje vještine komunikacije i poticanje interaktivnog ponašanja korisnika, razvijanje inicijative i samozastupanja korisnika, razvijanje grupnih odnosa, prihvaćanje suradnje i zajedništva, prevladavanje sukoba (kroz grupni oblik rada i permanentne konzultacije s roditeljima radi usklađivanja njihovih postupaka s djetetom kod kuće), poticanje kognitivnih i senzomotoričkih sposobnosti, procjena statusa djeteta u odnosu na njegovo funkcioniranje i potrebe u okviru vrste i stupnja poteškoće kroz uzimanje relevantnih anamnestičkih podataka, rad na neurofeedback metodi, intervjua s korisnikom i roditeljem, te primjenom instrumenata procjene, pripremanje prostora, izrada i pripremanje poticaja, konzultacije s roditeljima i podrška roditeljima, grupni rad s roditeljima (savjetovalište), sudjelovanje u radu Tima za izvaninstitucijske usluge, sudjelovanje u radu stručnih tijela Centra, suradnja sa stručnim radnicima na izradi projekata,vođenje propisane dokumentacije, suradnja s drugim ustanovama, sudjelovanje u kulturnoj i javnoj djelatnosti Centra, stručno usavršavanje.

**PLAN I PROGRAM RADA EDUKACIJSKOG REHABILITATORA U RANOJ INTERVENCIJI**

U Centru su zaposlena dva edukacijska rehabilitatora u ranoj intervenciji.

Radno vrijeme edukacijskih rehabilitatora u ranoj intervenciji je u dvije smjene: prva smjena od 8:00 do 14:30 sati, a druga od 13:30 do 20:00 sati.

Edukacijska rehabilitatorica u ranoj intervenciji Lucija Škugor je i stručni voditelj tima izvaninstitucijskih socijalnih usluga.

**Plan rada:** Pružanje podrške roditeljima da ojačaju intuitivne roditeljske vještine, razumiju potrebe svog djeteta te stvore uvijete za optimalan razvoj. U direktnom radu provodi detaljnu procjenu djetetovih sposobnosti i vještina, izrađuje individualni plan i program te provodi (re)habilitacijske programe utemeljene na znanstveno verificiranim metodama poticanja različitih aspekata djetetova razvoja. Edukacijski rehabilitator radi na poticanju razvoja vještina rane komunikacije, razvoju vještina socijalne komunikacije, poticanju interakcije roditelj-dijete, poticanju bazičnog perceptivno-motoričkog razvoja, poticanju razvoja grube i fine motorike, razvoju kognitivnih vještina, vještina igre i razvoju funkcionalnih sposobnosti (razvoj svakodnevnih vještina, vještina hranjenja, higijene, samozbrinjavanja i sl.). Sudjeluje u timskoj procjeni potreba korisnika, sudjeluje u radu Tima za izvaninstitucijske usluge, sudjeluje u radu stručnih tijela Centra, vodi propisanu dokumentacije, stručno se usavršava.

**PLAN I PROGRAM RADA LIKOVNOG TERAPEUTA – ODGAJATELJA**

U Centru je zaposlen jedan likovni terapeut-odgajatelj.

Radno vrijeme likovnog terapeuta-odgajatelja je utorkom od 13:00 do 19:30 sati, a subotom i nedjeljom od 8:00 do 21:00 sat.

**Plan rada:** Razvijanje praktično-osobnih vještina svakog korisnika, usvajanje spoznajno - društvenih vještina korisnika, razvijanje interesno – kreativnih vještina korisnika, podrška u emocionalnom razvoju svakog korisnika, usvajanje socijalno-vrijednosnog sustava kod korisnika, poticanje kognitivnog i motoričkog razvoja, razvijanje vještina za samostalnu prehranu, provođenje vježbi za samostalno kretanje i snalaženje u prostoru, razvijanje spremnosti za traženje pomoći, razvijanje vještina komunikacije, poticanje društveno prihvatljivog ponašanja korisnika, razvijanje radnih navika, sudjelovanje u timskim obradama korisnika, izrađivanje individualnog programa za svakog korisnika te njihovo praćenje i evaluacija uspješnosti, izrađivanje mjesečnih, tjednih i dnevnih priprema za rad u skupinama, uvježbavanje svakodnevnih vještina i navika, stimulacija učenja govora i jezika, slušanja, čitanja i pisanja i svih oblika komunikacije, vježbanje senzorne integracije, taktilne, auditivne, vizualne i oralne stimulacije, provođenje raznih glazbenih aktivnosti i glazbenog stimuliranja, sudjelovanje u izradi i primjeni lista praćenja uspješnosti savladavanja plana i programa svakog korisnika, suradnja s ostalim stručnim radnicima i ostalim službama u Centru, suradnja s roditeljima, suradnja sa srodnim ustanovama, sudjelovanje u izradi projekata, stručno usavršavanje.

**PLAN I PROGRAM RADA GLAZBENOG TERAPEUTA**

U Centru je zaposlen jedan glazbeni terapeut na nepuno radno vrijeme.

Glazbeni terapeut radi ponedjeljkom i utorkom u popodnevnoj smjeni ukupno 16 sati tjedno.

**Plan rada:** izrađuje godišnji i mjesečni plan rada, upoznaje se sa dosjeima korisnika, radi s korisnicima na pasivnom slušanju glazbe, radi s korisnicima na aktivnom sudjelovanju u muziciranju, radi s korisnicima na glazbenoj stimulaciji, razvija vještine aktivnog sudjelovanja korisnika, radi s korisnicima na pridržavanju predmeta i opuštanja dijelova tijela, stručno se usavršava.

**PLAN I PROGRAM RADA KINEZITERAPEUTA**

U Centru su zaposlena dva kineziterapeuta, od kojih jedan na pola radnog vremena.

Radno vrijeme kineziterapeuta koji radi puno radno vrijeme je u dvije smjene: prva smjena od 8:00 do 14:30 sati, a druga smjena od 13:30 do 20:00 sati. Kineziterapeut na pola radnog vremena radi ponedjeljkom i srijedom od 12:00 do 16:00 sati, a utorkom i četvrtkom od 8:00 do 12:00 sati.

**Plan rada:** izrađuje godišnji i mjesečnog plan rada, podnosi godišnje izvješće o svom radu, upoznaje se s dosjeima korisnika, izrađuje program kinezioloških rekreativnih aktivnosti za tekuću godinu za svakog pojedinog korisnika, vrši individualni rad s korisnicima uz primjenu prilagođenih postupaka, potiče korisnike u njihovu samopouzdanju, pomaže im u socijalizaciji i integraciji u društvenu zajednicu, vodi propisane evidencije, surađuje s roditeljima ili skrbnicima korisnika, surađuje sa ostalim stručnim radnicima Centra, sudjeluje u radu stručnih tijela Centra, sudjeluje u kulturnoj i javnoj djelatnosti Centra, priprema i izrađuje didaktičke materijale, sredstva i pomagala, omogućuje korisnicima uspostavljanje, održavanje i povećanje opsega pokreta, održavanje i povećavanje mišićne snage, povećavanje izdržljivosti, razvijanje i poboljšanje koordinacije pokreta, povećanje brzine pokreta, korekcija položaja tijela, poboljšanje funkcije drugih organskih sustava i dr, stručno se usavršava.

**PLAN I PROGRAM RADA RADNOG TERAPUTA**

U Centru je zaposlen jedan radni terapeut.

Radno vrijeme radnog terapeuta je ponedjeljkom i utorkom od 13:00 do 20:00 sati, a srijedom, četvrtkom i petkom od 8:00 do 15:00 sati.

Plan rada: neposredan rad s korisnicima (produktivno-slobodne aktivnosti, psihosocijalna rehabilitacija i organizirano provođenje slobodnog vremena), izrada radno – terapijskih planova, izrada godišnjeg plana i programa radnoga terapeuta, izrada mjesečnog programa rada, izrada i provođenje individualnih planova podrške, izrada plana podrške za pojedinu aktivnost, izrada inicijalnog razgovora, izrada i planiranje terapijskih radionica/grupe podrške, izrada plana i programa radnih aktivnosti poludnevnog i cjelodnevnog boravka osoba s intelektualnim poteškoćama, planiranje radnih i slobodnih aktivnosti, planiranje aktivnosti samozbrinjavanja, provođenje kontrolnih lista (skala, rt procjena…), evaluacija rada, postignuća i realizacija planiranih aktivnosti, suradnja s roditeljima/skrbnicima (savjetodavni i informativni rad) i ostalim stručnim radnicima Centra i stručno se usavršava.

**PLAN I PROGRAM RADA RADNIKA KOJI PRUŽAJU USLUGU NEUROFEEDBACK METODE**

Neurofeedback trening je postupan proces učenja koji iskorištava sposobnost mozga da se samostalno regulira i traži ravnotežu. Omogućuje mozgu da poboljša učinkovitost svojih funkcija i time pridonosi održavanju zdravog tijela. Treniranjem mozga, jačamo operacione obrasce, čineći reakcije više uravnoteženim i stoga redovito više učinkovitijima. Ova vrsta treninga povećava plastičnost mozga, što pojedincu daje bolju sposobnost rješavanja fizičkih i emocionalnih poteškoća.

S neurofeedbackom utječemo na bioelektričko funkcioniranje mozga, te treniramo funkcionalnu disregulaciju mozga. Isprva, promjene u moždanim valovima su kratke i prolazne, ali s vremenom novi obrasci postaju čvršće uspostavljeni u frekvencijskim rasponima koji su povezani sa boljom učinkovitošću.

Neurofeedback trening traje 30 minuta, a pozitivni učinci se očekuju nakon 20 treninga.

Neurofeedback je računalno potpomognuta terapijska metoda bazirana na praćenju električne aktivnosti mozga i davanju povratne informacije. Pomoću ove metode moguće je trajno promijeniti „loše“ obrasce i jednostavno naučiti mozak da funkcionira bolje, te time smanjiti ili u potpunosti ukloniti razne simptome poremećaja djece i odraslih s teškoćama u razvoju.

Uslugu neurofeedbacka pružaju 2 radnice: Nataša Tucak i Nera Krnić, a planirano je da uslugu koristi 30 korisnika.

**PLAN I PROGRAM RADA RADNIH INSTRUKTORA U SVLADAVANJU VJEŠTINA SVAKODNEVNOG ŽIVLJENJA**

Radni instruktori u svladavanju vještina svakodnevnog življenja rade u poludnevnom i cjelodnevnom boravku odraslih osoba od 07:00 sati do 17:00.

Jedan radni instruktor u svladavanju vještina svakodnevnog življenja radi po potrebi u organiziranom stanovanju.

**Plan rada:**

1. Radne aktivnosti odraslih korisnika u organiziranom stanovanju i izrada plana podrške u zajednici: pronalaženje metoda rada za osamostaljivanje korisnika, pružanje podrške u slobodnom i djelomično slobodnom kretanju gradom, pomoć i socijalizacija u korištenju sredstava javnog prijevoza, pružanje podrške u odlasku u trgovinu, na banku, tržnicu i poštu. Pružanje podrške u pripremanju jela, održavanju stana i osnaživanje korisnika za djelomično samostalan i samostalan život, podizanje razine samostalnosti u svakodnevnim aktivnostima samozbrinjavanja, produktivnosti i slobodnog vremena. Provođenje individualnih planova prema željama, potrebama i interesima korisnika.

2. Radne aktivnosti za odrasle korisnike u poludnevnom i cjelodnevnom boravku: sudjelovanje u izradi godišnjeg i mjesečnog plana i programa rada, planiranje i programiranje rada u suradnji s radnim terapeutom, adaptacija pribora, alata i koraka radno/slobodnih aktivnosti korisnicima u skladu s opremom i prostorom u radionici, briga o nabavi potrebnog materijala i o njegovom pravilnom korištenju, usmjeravanje korisnika u rad i brigu o njihovom radu, vođenje evidencije o radu i rezultatima rada svakog korisnika (mjesečna realizacija plana i programa aktivnosti), predlaganje nagrada i poticaja, pružanje pomoći i podrške kod rješavanje različitih problema, konfliktnih i kriznih situacija, prevencija rizičnih ponašanja, izvještavanje o rezultatima rada i davanje prijedloga za poboljšanja, suradnja sa stručnim i ostalim radnicima Centra, briga o estetskom izgledu radnog prostora, osposobljavanje korisnika za obavljanje radnih aktivnosti (uvježbavanje pojedinih faza radnih operacija, održavanje sredstva za rad, organiziranje pravilne izmjene rada i odmora, razvijanje osjećaja reda i točnosti), osposobljavanje korisnika za održavanje stečenih sposobnosti (omogućavanje postupnog prilagođavanja odgovarajućem poslu u svrhu bržeg i produktivnijeg uključivanja u radni proces), razvijanje radnih i kulturno higijenskih navika korisnika, razvijanje sigurnosti u svakodnevnim situacijama, razvijanje primjerenih oblika ponašanja u poznatim i nepoznatim situacijama, upoznavanje uže i šire okoline, zanatski radovi u radionicama, pomaganje u obavljanju svakodnevnih poslova, stručno usavršavanje. Organiziranje i vođenje kreativnih i radnih aktivnosti s raznovrsnim materijalima uz primjenu različitih tehnika u prostoru skupine i s manjom skupinom korisnika (3 do 7, ovisno o vrsti aktivnosti), u prostorijama namijenjenim za izvođenje istih.

**PLAN I PROGRAM RADA RADNIH INSTRUKTORA TEHNIČARA**

U Centru su zaposlena 2 radna instruktora tehničara.

Radni instruktori tehničari u poludnevnom i cjelodnevnom boravku odraslih osoba rade od 07:00 sati do 14:00 sati ili od 10:00 do 17:00 sati.

Jedan radni instruktor - tehničar radi po potrebi u organiziranom stanovanju.

**Plan rada:** sudjelovanje u izradi godišnjeg i mjesečnog plana i programa rada, uključivanje korisnika u pojedine faze radnog procesa, obavljanje jednostavnih zaduženja korisnika (prilagođavanje rada u skladu s opremom, zanatski radovi u radionicama, pomaganje u obavljanju svakodnevnih poslova), provođenje mjera zaštite na radu, održavanje sredstava za rad, organiziranje pravilne izmjene rada i odmora, razvijanje radnih i kulturno higijenskih navika, obilježavanje značajnih događaja i blagdana, pratnja korisnika na izletima, priredbama i drugim aktivnostima izvan Centra, sudjelovanje u uređenju radnog i životnog prostora korisnika, sudjelovanje u organizaciji uređenja okoliša Centra, održavanje urednosti i čistoće radnog prostora, vođenje propisane evidencije i dokumentacije, sudjelovanje u radu stručnih tijela Centra, suradnja s roditeljima korisnika, pružanje pomoći i podrške kod rješavanje različitih problema, konfliktnih i kriznih situacija, prevencija rizičnih ponašanja, organiziranje i vođenje kreativnih i radnih aktivnosti s raznovrsnim materijalima uz primjenu različitih tehnika u prostoru skupine i s manjom skupinom korisnika (3 do 7, ovisno o vrsti aktivnosti) u prostorijama namijenjenim za izvođenje istih i stručno usavršavanje.

Radne aktivnosti se povezuju s poslovima u organiziranom stanovanju (održavanje stana) i pomoćnim poslovima u Centru (serviranje stolova za jelo i uređenje okoliša).

Radni instruktor tehničar Anita Vlahović, uz navedene poslove obavlja i poslove stručnjaka zaštite na radu.

1. **PLAN I PROGRAM RADA ODJELA NJEGE I BRIGE O ZDRAVLJU**

U Centru je ustrojen odjel njege i brige o zdravlju kojeg čine sedam medicinskih sestara, fizioterapeutkinja i 5 njegovateljica. Jedanput mjesečno (osim mjeseca srpnja i kolovoza) liječnici vanjski suradnici (liječnik specijalist psihijatar i liječnik specijalist fizijatar) obavljaju pregled korisnika. Prema potrebi Centar koristi i usluge liječnika primarne zdravstvene zaštite i stomatologa.

**PLAN I PROGRAM RADA MEDICINSKE SESTRE**

U Centru je zaposleno sedam medicinskih sestara. U radu s njima uključeni su korisnici smještaja, poludnevnog i cjelodnevnog boravka i organiziranog stanovanja.

Radno vrijeme medicinskih sestara raspoređeno je u 3 smjene: prva smjena je od 7:00 do 14:00 sati, druga od 14:00 do 21:00 sat, a treća od 22:00 do 6:00 sati, te u turnusima od 10 sati dnevno:

od 21:00 do 7:00 sati i od 22:00 do 6:00 sati.

Medicinska sestra voditelj Odjela njege i brige o zdravlju radi uvijek u jutarnjoj smjeni od 7:00 do 14:00 sati.

Jedna medicinska sestra radi u organiziranom stanovanju uz sveobuhvatnu podršku sa odraslim korisnicima, u tri smjene: od 6:00 do 14:00 sati, od 14:00 do 22:00 sata i od 22:00 do 6:00 sati.

**Plan rada:** Zdravstvena briga o korisnicima, pregledi i kontrole korisnika kod svih liječnika specijalista po preporuci liječnika primarne zaštite, organiziranje pregleda korisnika kod liječnika primarne zaštite tijekom cijele godine, briga bolesnih korisnika, vođenje korisnika na sistematske preglede kod stomatologa, pregledi korisnika kod liječnika specijaliste fizijatra i liječnika specijaliste psihijatra, briga o dijetalnoj prehrani korisnika i pomoć pri hranjenju korisnika, nabava sanitetskog materijala i potrebnih lijekova, izrada i vođenje evidencijskih zdravstvenih lista za sve korisnike, vođenje brige o higijeni svih korisnika, podjela propisane terapije korisnicima, briga o zdravstvenim iskaznicama korisnika, pratnja i pomoć korisnicima u svakodnevnim aktivnostima unutar i izvan Centra, pomoć korisnicima pri kretanju u kolicima, skrb nad korisnicima tijekom noći, sudjelovanje u nabavi pomoćnih sredstava i pomagala za korisnike s tjelesnom invalidnošću, stručno usavršavanje.

Medicinska sestra voditelj Odjela uz poslove medicinske sestre obavlja i sljedeće: organizira rad Odjela, vodi evidenciju dolazaka i odlazaka radnika, organizira rad za vrijeme odsustva radnika, organizira rad volontera u Centru u svom Odjelu, sudjeluje u sastavljanju jelovnika korisnika.

**PLAN I PROGRAM RADA FIZIOTERAPEUTA**

Liječnik specijalist fizijatar pregledava sve korisnike te procjenjuje i utvrđuje funkcionalni status korisnika, nakon čega konzultira fizioterapeuta koji izrađuje individualni program za svakog pojedinog korisnika. Fizioterapeut je izvršitelj terapije. U program fizikalne terapije uključeni su korisnici do 21. godine prema preporuci liječnika specijaliste fizijatra.

U Centru je zaposlen jedna fizioterapeutkinja.

Radno vrijeme fizioterapeutkinje raspoređeno je u dvije smjene: prva smjena je od 7:00 do 14:00 sati, a druga od 13:00 do 20:00 sati.

**Plan rada:** Sudjelovanje u prijemu korisnika Centra, procjena inicijalnog funkcionalnog statusa korisnika kroz primjenu različitih testova i mjerenja (antropometrijskih, kineziometrijskih, funkcionalnih), izrada individualnog godišnjeg programa fizioterapije za korisnike, briga o prethodnoj i sadašnjoj rehabilitaciji, prikupljanje medicinske dokumentacije o obavljenim liječenjima u zdravstvenim ustanovama u svrhu kompletiranja podataka i profesionalnog osposobljavanja, vođenje evidencije o dolascima na fizioterapiju, provođenje fizioterapeutske intervencije s naglaskom na kineziterapiji, te kroz različite oblike fizioterapije ovisno o statusu korisnika (hidroterapija, elektroterapija, terapijsko jahanje i dr.), evidentiranje bitne promjene stanja i statusa korisnika kroz fizioterapeutski karton i izrada završnog funkcionalnog statusa s procjenom učinkovitosti i kompletnog fizioterapeutskog rada, vođenje brige o ortopedskim pomagalima te praćenje korisnika pri odlasku na uzimanje mjera za izradu novog ortopedskog pomagala, sudjelovanje u profesionalnoj orijentaciji korisnika, praćenje rada korisnika pri aktivnostima radi sprječavanja daljnjeg pogoršanja zdravstvenog stanja, surađivanje sa svim stručnim radnicima Centra, sudjelovanje u radu stručnih tijela Centra, suradnja s roditeljima ili skrbnicima, vođenje propisane dokumentacije, stručno usavršavanje.

**PLAN I PROGRAM RADA NJEGOVATELJICA**

U Centru je zaposleno 5 njegovateljica.

Radno vrijeme njegovateljica raspoređeno je u dvije smjene: prva smjena je od 7:00 do 15:00 sati, a druga od 14:00 do 22:00 sata. Prema potrebi rade u noćnoj smjeni u turnusima od 10 sati, u vremenu od 21:00 do 7:00 sati, od čega je noćna smjena od 22:00 do 6:00.

Dvije njegovateljice rade u organiziranom stanovanju uz sveobuhvatnu podršku sa odraslim korisnicima.

**Plan rada:** Njega svih korisnika, njega bolesnih korisnika, briga o urednosti i čistoći korisnika, pomoć korisnicima pri ustajanju i obavljanju osobne higijene, pomoć korisnicima kod oblačenje i svlačenja, pomoć pri obavljanju fizioloških potreba korisnika, pomoć korisnicima pri jelu ako je potrebno, održavanje higijene posteljine korisnika, pomoć medicinskoj sestri u poslovima vezani za zdravstvenu zaštitu korisnika, u izuzetnim situacijama kada nema medicinske sestre odvodi korisnike kada im je potrebna hitna medicinska intervencija, prati promjene stanja korisnika, te o tome izvješćuje voditelja, medicinsku sestru ili drugog stručnog radnika, dezinfekcija pomagala i ostalog upotrijebljenog pribora i instrumenata, provođenje preventivnih mjera za sprečavanje dekubitusa, kontraktura, tromboze i respiratornih komplikacija, uočavanje promjena na korisniku i izvještavanje medicinskog osoblja, pripremanje korisnika za izlazak (izlazak vikendom u grad i sl.), stručno usavršavanje.

1. **PLAN I PROGRAM RADA ODJELA POMOĆNO – TEHNIČKIH POSLOVA**

U Centru je ustrojen odjel pomoćno-tehničkih poslova u kojem rade: 4 kuharice/kuhara, ekonom/skladištar, 3 kućna majstora - vozača od čega je jedan na pola radnog vremena, pralja- glačara i 5 čistačica.

**PLAN I PROGRAM RADA EKONOMA/SKLADIŠTARA**

U Centru je zaposlen jedan ekonom/skladištar.

Radno vrijeme ekonoma/skladištara je uvijek u jutarnjoj smjeni od 7:00 do 15:00 sati.

**Plan rada:** zaprima i izdaje namirnice, drugu robu i materijale i odgovoran je za urednost skladišnog prostora, ispostavlja izdatnice, vodi skladišne kartice za svu robu i materijal u skladištu, kontrolira kvalitetu robe kod preuzimanja i dužan ju je po potrebi reklamirati i o tome obavijestiti voditelja ili ravnatelja, piše skladišne primke na temelju kontroliranog i kompletiranog računa dobavljača, usklađuje skladišnu kartoteku s kartotekom materijalnog knjigovodstva, odgovoran je za pravilno rukovanje uskladištenom robom, vodi evidenciju o potrošnji goriva.

Ekonom/skladištar uz navedene poslove obavlja i poslove brige za otpad nastao radom Centra, poslove povjerenika radnika za zaštitu na radu i poslove voditelja HACCP tima.

**PLAN I PROGRAM RADA KUĆNOG MAJSTORA – VOZAČA**

U Centru su zaposlena tri kućna majstora-vozača. Od toga jedan radi na pola radnog vremena.

Radno vrijeme kućnih majstora vozača je u dvije smjene: Prva smjena je od 7:00 do 15:00 sati, a druga od 13.00 do 21:00 sat. Radnik na pola radnog vremena radi samo u prvoj smjeni od 7:00 do 11:00 sati.

**Plan rada:** kontrolira ispravnost vodovodnih, električnih, kanalizacijskih instalacija, te instalacija za grijanje, manji popravci na navedenim instalacijama u skladu sa svojim mogućnostima, manji popravci brava, sanitarije, stolarije, na strojevima, električnih i drugih aparata, preventivni pregled na objektu Centra (stolarija, podovi, zidovi, namještaj, te sve vrste instalacija), briga o rashodovanju dotrajalog inventara po izvršenom popisu, prijevoz korisnika, prijevoz potrebnog materijala, obavještavanje ravnatelja i voditelja o eventualnim nastalim kvarovima na vozilima, pranje i čišćenje vozila, odvoženje vozila na redovitu godišnju registraciju.

**PLAN I PROGRAM RADA KUHARICE/KUHARA**

U Centru su zaposlene četiri kuharice/kuhara.

Radno vrijeme kuharica/kuhara je u dvije smjene: prva smjena je od 6:00 do 14:00 sati, a druga od 13:00 do 21:00 sati.

Kuharica, voditelj Odjela pomoćno-tehničkih poslova radi uvijek u jutarnjoj smjeni od 7:00 do 15:00 sati.

**Plan rada:** priprema i kuhanje obroka koji su određeni jelovnikom, sudjelovanje u sastavljanju jelovnika,briga da obroci budu na vrijeme pripremljeni, briga o racionalnoj uporabi namirnica, izdavanje obroka korisnicima, briga o higijenskom pripremanju hrane, briga o čistoći kuhinje i kuhinjskog inventara, te sudjelovanje u obavljanju generalnog čišćenja, briga i odgovornost za obavljanje poslova u skladu sa sanitarnim uputama i propisima, odgovornost za uporabu i rukovanje strojevima s dužnom pažnjom sukladno propisima o zaštiti na radu, briga o zdravstvenoj ispravnosti hrane u skladu sa HACCP planom Centra.

Kuharica voditelj Odjela uz poslove kuharice obavlja i sljedeće: organizira rad Odjela, vodi evidenciju dolazaka i odlazaka radnika, organizira rada za vrijeme odsustva radnika i surađuje s ostalim voditeljima Odjela.

**HACCP plan sustava samokontrole**

Temeljem Uredbe Komisije EZ o mikrobiološkim kriterijima za hranu Centar je obvezan pridržavati se načela HACCP sustava. HACCP (analiza opasnosti na ključnim kontrolnim točkama) je sustav osiguranja zdravstvene ispravnosti proizvoda. Radi se o sustavnom procesu kontrole tehnološkog procesa na način da se identificiraju sve potencijalne opasnosti u bilo kojem procesu proizvodnje, obrade, pripreme, prijevoza i distribucije proizvoda.

HACCP tim Centra čine voditelj tima ekonom-skladištar Mira Nakić, ravnateljica Branka Bego, tajnik Ratko Plenča, medicinska sestra Neda Bralić i kuharica Ljilja Dželalija.

**PLAN I PROGRAM RADA PRALJE – GLAČARE**

U Centru je zaposlena jedna pralja-glačara.

Radno vrijeme pralje-glačare je u dvije smjene: Prva smjena je od 7:00 do 15:00 sati, a druga smjena je od 13:00 do 21:00 sat.

**Plan rada:** pranje rublja, odjeće, posteljnog rublja korisnika te rublja iz kuhinje, pregledavanje odjevnih predmeta prije pranja, preuzimanje rublja za pranje od odgajatelja, glačanje opranog rublja, rukovanje povjerenim strojevima po uputama, odgovornost za pravilno rukovanje i ispravnost strojeva te za cjelokupni inventar praonice, briga o čistoći radnog prostora.

**PLAN I PROGRAM RADA ČISTAČICE**

U Centru je zaposleno pet čistačica.

Radno vrijeme čistačica je u dvije smjene: Prva smjena je od 6:00 do 14:00 sati, a druga smjena je od 13:00 do 21:00 sat.

**Plan rada:** svakodnevno čišćenje i održavanje prostora urednim, čišćenje i pranje prozora, vrata, podova, zidova u hodnicima, sanitarnih čvorova, te brisanje prašine s inventara, jednom godišnje generalno čišćenje svih prostorija, skidanje, odnošenje na pranje, preuzimanje i postavljanje čistih zavjesa, vođenje brige o inventaru u prostorijama u kojima radi i boravi.

1. **PLAN USAVRŠAVANJA STRUČNIH RADNIKA**

Stručno usavršavanje provodi se u skladu s Godišnjim programom stručnog usavršavanja radnika kojeg donosi nadležno ministarstvo. Prijedlog stručnog usavršavanja za pojedine radnike izrađuju voditelji odjela u dogovoru s radnicima i ravnateljem.

Stručni radnici Centra educirani za specifična područja rada prenose znanja ostalim stručnim radnicima kroz predavanja i radionice kako bi se implementirala na razini Centra (npr. PECS, ABA, TEACCH, Floortime, senzorna integracija, izrada individualnih edukacijskih planova i sl.)

Stručni radnici Centra pripremaju i prezentiraju predavanje ili radionicu za ostale stručne radnike kako bi se ujednačili ili uveli novi postupci rada (edukacijska rehabilitacija; psihosocijalna podrška, rana intervencija, socijalni rad, psihologija, medicina i njega, radne aktivnosti, kineziterapija, glazbena terapija, likovna terapija, fizioterapija, CAP program)

Stručni radnici srodnih ustanova s kojima surađujemo priredit će predavanje ili radionicu iz područja relevantnih za rad ustanove, a koju zbog kadrovske strukture ili drugih razloga nije moguće organizirati od strane stručnih radnika Centra.

Edukacijska rehabilitatorica u ranoj intervenciji, Lucija Škugor, pohađa poslijediplomski specijalistički studij „Rana intervencija u edukacijskoj rehabilitaciji“ na Edukacijsko-rehabilitacijskom fakultetu Sveučilišta u Zagrebu. Troškove navedenog doškolovanja radnice snosi Šibensko-kninska županija.

1. **NAČIN SURADNJE S LOKALNOM ZAJEDNICOM I OSTALIM USTANOVAMA**

Centar kontinuirano i ciljano ostvaruje raznovrsnu suradnju s mnogim ustanovama, udrugama i pojedincima iz različitih područja djelatnosti u svrhu načelne brige za osobe s intelektualnim i višestrukim teškoćama i, posebno, realizacije individualnih planova skrbi za svoje korisnike. Najintenzivniju suradnju ostvarujemo u svojoj lokalnoj zajednici, Šibensko-kninskoj županiji i gradu Šibeniku, sa pružateljima usluga sa kojima dijelimo brigu za naše zajedničke korisnike.

U našoj županiji i gradu surađujemo sa ustanovama i udrugama koje u svom djelovanju nude socijalne usluge osobama s intelektualnim i višestrukim teškoćama i njihovim obiteljima. S njima smo potpisali sporazume o suradnji kako bismo osigurali dostupnost informacija korisnicima i njihovim obiteljima o raspoloživim socijalnim uslugama u zajednici i uvjetima za ostvarivanje prava na njih, te utvrdili uzajamnu obavezu upućivanja korisnika koji ostvaruje pravo na korištenje neke socijalne usluge prema drugom odgovarajućem pružatelju usluge ukoliko nismo u mogućnosti pružiti uslugu.

Na taj način surađujemo sa sljedećim ustanovama: Centar za rehabilitaciju Mir, Centar za odgoj i obrazovanje Juraj Bonači iz Splita, Centar za odgoj i obrazovanje Velika Gorica, Centar za inkluziju Šibenik, Udruga Kamenčić iz Šibenika, Udruga Sveti Bartolomej iz Knina, Caritas biskupije Šibenik, Udruga Izvor ljubavi, Društvo Naša djeca, Šibenska udruga mladih, Udruga Argonauta, Udruga katoličkih medicinskih sestara, Udruga Hrabrost, Moto klub Galebi, Auto klub Mihovil.

Sa izabranim pružateljima javnih usluga s kojima komplementarno djelujemo u zadovoljavanju različitih potreba naših zajedničkih korisnika, potpisujemo sporazume o međusobnoj suradnji gdje definiramo sadržaje i način te suradnje kao i zajedničko vrednovanje učinka. U svom najbližem okruženju njegujemo prijateljske veze s odgojno - obrazovnim ustanovama, školama i vrtićima, te ostvarujemo različite programe suradnje. Tako smo ostvarili suradnju s nizom pružatelja usluga iz oblasti zdravstva, odgoja i obrazovanja, zapošljavanja, sporta i rekreacije i kulture, kao na primjer: ambulante obiteljske medicine Nada Čular dr. med., stomatološka ordinacija Bandalović, Vlatka Novak, dr. med., spec. psihijatar, Branka Birkić Plavčić, dr. med., spec. fizijatar, Dječji vrtići Šibenik, Dječji vrtić Osmijeh, OŠ Vidici, OŠ Brodarica, OŠ Vodice, OŠ Vjekoslava Kaleba iz Tisnog, OŠ Petar Krešimir IV. iz Šibenika, Srednja strukova škola Šibenik, Industrijsko-obrtnička škola Šibenik, Hrvatski zavod za zapošljavanje - Područni ured Šibenik, Remontno brodogradilište – NCP, Opća bolnica Šibenik, Caritas biskupije Šibenik, Vodovod i odvodnja Šibenik, Stolarija Bojanić, Katolička osnovna škola, Gradski sportski objekti – za korištenje Gradskog bazena i Kuglane, Škola košarke Dražen Petrović, Happy horse – Udruga za terapijsko jahanje, Gradska knjižnica Juraj Šižgorić, Gradsko kazalište Šibenik, Međunarodni dječji festival, Muzej grada Šibenika, Tvrđava kulture Šibenik, Ured za zaštitu i spašavanje Šibenik.

Gimnazija Antuna Vrančića kontinuirano tijekom cijele nastavne godine sa svojim učenicima provodi program volontiranja kao dio građanskog odgoja – pomoći u učenju i rekreacijskih aktivnosti za naše korisnike.

S dječjim vrtićima - Vjeverica, Šibenski tići, Ciciban i Osmijeh, organiziramo različite događaje u svrhu druženja i zabave djece, kao što su priredbe, izložbe, igre spretnosti i sl.

Ostajemo otvoreni za suradnju sa novim pružateljima socijalnih usluga u našoj županiji koji svoje usluge usmjeravaju prema osobama s intelektualnim i višestrukim teškoćama i njihovim obiteljima.

U lokalnoj zajednici, gradu i županiji, intenzivno surađujemo s brojnim pružateljima javnih usluga dostupnih svim građanima u svrhu povećanja pristupa naših korisnika drugim potrebnim uslugama koje doprinose izgradnji njihovog samopouzdanja i samostalnog življenja kao i sprečavanja ovisnosti o sustavu socijalne skrbi.

Centar sklapa ugovore o volontiranju sa zainteresiranim volonterima.

Kroz procese individualnog planiranja skrbi za korisnike utvrđujemo potrebe korisnika i potičemo ih na korištenje javnih usluga. Pri tome im osiguravamo podršku i razumnu prilagodbu u skladu s njihovim osobnim potrebama i sposobnostima. Za svakog korisnika utvrđujemo potrebe za uslugama javnih i privatnih specijaliziranih pružatelja usluga koji prema izboru korisnika i njegove obitelji mogu doprinijeti njegovom osobnom razvoju.

Bliske suradničke i prijateljske odnose gradimo i s brojnim ustanovama socijalne skrbi u Republici Hrvatskoj ali i šire, s kojima razmjenjujemo stručna znanja i iskustva, a naši korisnici stječu iskustva putovanja, upoznavanja novih krajolika, novih socijalnih okružja i novih prijateljstava. Tako surađujemo sa srodnim ustanovama: Zavod za varstvo in osposobljavanje Dobrna iz Slovenije, Swietlica terapeutyczna SOS Pijarow – Krakow iz Poljske, DeD Košicka Nova Ves iz Slovačke, te JU Zavod za odgoj i obrazovanje osoba sa smetnjama u psihičkom i tjelesnom razvoju Tuzla iz Bosne i Hercegovine.

**12. POSTUPAK DONOŠENJA GODIŠNJEG PLANA I PROGRAMA**

Stručno vijeće Centra na sjednici održanoj 5. veljače 2019. predložilo je Upravnom vijeću Godišnji plan i program rada Centra za 2019. godinu.

Upravno vijeće na sjednici održanoj 21. veljače 2019. godine usvojilo je prijedlog Godišnjeg plana i programa rada Centra za 2019. godinu.

Broj: 177/2019

U Šibeniku, 8.3.2019. godine

 Predsjednica Upravnog vijeća:

 Josipa Tanfara